Падаецца, вось яно – шчасьце. Але тут амбіцыі нарадзіліся ў старшыні жаночай партыйнай арганізацыі. Якая, на няшчасьце Мнангагвы, зьяўляецца адначасова і перашй ледзі Зімбабвэ. Грэйс Мугабэ вельмі актыўна павяла сваіх прыхільнікаў з G40 на ягоныя пазіцыі. Да вясны 2017-га процістаяньне перайшло да крывавых разборак паміж прадстаўнікамі варожых фракцыяў. У жніўні бягучага году Мнангагва гучна абвесьціў, што ягоны апанент Моё заслугоўвае сьмерці. І ў вуснах такога чалавека як Мнангагва гэта не выглядае пустым гукам. Праўда, у тым жа жніўні зьявіліся паведамленьні, што самога Мнангагву спрабавалі атруціць.